28. 11.

Dani - Godine
prethodni dan - sledeći dan

28. novembra/studenog (28. 11.) je 332. dan godine po gregorijanskom kalendaru (333. u prijestupnoj godini).
Do kraja godine ima još 33 dana.

Događaji 
 1443. — Skenderbegov ustanak u Albaniji.
 1632. — Rođen francuski kompozitor italijanskog porijekla Žan Batist Lili Baptiste, tvorac klasične francuske opere, s baletom, horovima, arijama i scenskim efektima. S Molijerom je stvorio novu dramsko-muzičku vrstu - comedie ballet. Bio je glavna ličnost muzičkog života na dvoru Luja XIV i cijelog Pariza. Pripisuje mu se prva upotreba palice za dirigovanje.
 1757. — Rođen engleski slikar, bakrorezac i pisac Vilijam Blejk, pjesnik intuicije i mašte. Književnu slavu stekao je zbirkama pjesama "Pjesme iskustva" i "Pjesme nevinosti", a kao slikar poznat je po 21 ilustraciji za "Knjigu o Jovu" i ilustracijama Čoserovih "Kanterberijskih priča". Njegova poezija postala je poznata i cjenjena tek krajem XIX vijeka i znatno je uticala na brojne pjesnike, posebno nadrealiste. 
 1820. — Rođen njemački filozof Fridrih Engels, jedan od osnivača naučnog socijalizma i najbliži saradnik Karla Marksa. Osnovne postavke materijalističkog poimanja svijeta izložio je u delu "Anti-Diring", a u saradnji s Marksom napisao je "Njemačku ideologiju" i "Manifest komunističke partije". 
 1907. — Rođen Alberto Moravija, jedan od najistaknutijih i najplodnijih italijanskih književnika 20. vijeka. Autor "Chocare", "Rimljanke", "Rimskih priča", slavu je stekao već prvim romanom "Ravnodušni ljudi" (1929). 
 1912. — Albanija proglasila neovisnost od Osmanskog Carstva.
 1919. — Nensi Estor je kao prva žena izabrana u britanski parlament. 
 1920. — U Kraljevini Srba, Hrvata i Slovenaca održani su prvi izbori za Ustavotvornu skupštinu. Najviše glasova dobili su demokrate osvojivši 92 od 419 mandata i radikali sa 91 mandatom, a iznenađenje su priredili komunisti sa 50 poslaničkih mjesta. Žene, vojnici i oficiri, kao i pripadnici nacionalnih manjina, nisu imali pravo glasa. 
 1943. — Teheranska konferencija
 1943. — U Teheranu je počela konferencija predsjednika SAD-a Ruzvelta, britanskog premijera Čerčila i sovjetskog lidera Staljina na kojoj je razmatrano dalje vođenje rata s Njemačkom i poslijeratno uređenje Evrope. 
 1945. — Umro američki teniser i političar Dvajt Dejvis, koji je 1900. osnovao tenisko takmičenje nacija "Dejvis kup". Bio je i američki ministar rata od 1925. do 1929. i generalni guverner SAD na Filipinima od 1929. do 1932. 
 1971. — Pripadnici palestinske terorističke organizacije "Crni septembar" ubili su jordanskog premijera Vasfi Tela u Kairu, gdje je doputovao radi učešća na Arapskoj konferenciji. 
 2006. — Umro Eliot Velis, jedan od najpoznatijih lovaca na naciste. Velis, koji je preživio strahote koncentracionih logora u Poljskoj, postao poznat krajem 70-ih 20. vijeka, pošto je pronašao i prijavio vlastima njemačkog oficira, koji je ubio njegovu majku. Velis će ostati poznat po upornosti oko rasvjetljavanja slučaja letonskog naciste Bolesava Mijakovskisa.
 2010. — Umro komičar Lesli Nilsen zvijezda filmskog serijala "Goli pištolj" i "Ima li pilota u avionu". 
.

Rođenja 
 1632. — Jean-Baptiste Lully, italijansko-francuski kompozitor.
 1757. — William Blake, engleski književnik, slikar i grafičar († 1827.).
 1820. — Friedrich Engels, bio je njemački sociolog, filozof i revolucionar poznat kao bliski suradnik Karla Marxa i jedan od su-osnivača filzofskog pravca i ideologije zvane marksizam († 1895.).
 1852. — Nikola Mašić, hrvatski slikar († 1902.).
 1857. — Alfons XII., španjolski kralj († 1885.).
 1865. — James Brendan Connolly, američki atletičar, prvi olimpijski pobjednik Igara modernog doba († 1957.).

 1881. — Stefan Zweig, austrijski književnik († 1942.).
 1884. — Milan Sachs, bio je češko-hrvatski operni dirigent i skladatelj. Međunarodni je ugled stekao interpretacijama djela Leoša Janačeka († 1968.).
 1907. — Alberto Moravia, talijanski književnik († 1990.)
 1909. — Aleksandar Ranković, partizanski komandant, šef OZNA-e i UDB-e. 
 1915. — Konstantin Simonov, sovjetski pisac († 1979.). 

 1925. — József Bozsik, mađarski nogometaš i trener († 1978.). 
 1937. — Drago Diklić, hrvatski jazz-muzičar, kantautor zabavne muzike. 

 1950. — Boris Bizetić, srpski muzičar i tekstopisac. Proslavio se kao vođa grupe "Rokeri s Moravu", tokom 1980-ih.
 1961. — Alfonso Cuarón, američki režiser meksičkog porekla, scenarista i producent. 

 1967. — Anna Nicole Smith, američka glumica i model († 2007.)
 1969. — Petr Kouba, bivši češki nogometaš i nogometni trener.
 1970. — Bratislav Živković, srpski nogometaš i trener.
 1976. — Gordan Kožulj, hrvatski plivač.
 1977. — Fabio Grosso, talijanski nogometni reprezentativac i trener.
 1983. — Nelson Valdez, paragvajski nogometaš. 

 1997. — Yuliya Levchenko, ukrajinska atletičarka. 

.

Smrti 

 1572. — Agnolo Bronzino, italijanski slikar (* 1503.).
 1680. — Gian Lorenzo Bernini, talijanski kipar, graditelj i slikar (* 1598.).
 1694. — Macuo Bašo, japanski pjesnik (* 1644.). 
 1859. — Washington Irving, američki književnik i diplomat (* 1783.). 

 1939. — James Naismith, kanadsko-američki izumitelj košarke (* 1861.).
 1949. — Emilij Laszowski, hrvatski povjesničar i arhivist (* 1868.).
 1954. — Enrico Fermi, talijanski fizičar (* 1901.).
 1978. — Fernando Peyroteo, portugalski nogometaš (* 1918.). 
 
 1988. — Dragutin Dobričanin, srpski glumac (* 1922.). 

 2010. — Lesli Nilsen, američki glumac i komičar (* 1926.).
 2011. — Ante Marković, posljednji premijer SFRJ (* 1924.)
 2013. — Mitja Ribičič, jugoslovenski i slovenački političar, član NOVJ, komunista i predsednik Predsedništva SFRJ († 1919.).

 2015. — Drago Tomović, crnogorski atletičar u skoku u dalj (* 1928.).
.

Blagdani 
 za vrijeme socijalizma, slavio se kao „Dan Albanije”
  Sveti mučenici Gurije, Samon i Aviv

.

Vidi takođe: Godišnji kalendar - Dnevni kalendar

332